##### 

Pisane upute:

*„Portal obrazovanja“*

|  |  |
| --- | --- |
| C:\Users\mquien\Desktop\by-nc-sa.png | Ovo djelo je dano na korištenje pod licencom [Creative Commons Imenovanje-Nekomercijalno-Dijeli pod istim uvjetima 4.0 međunarodna](https://creativecommons.org/licenses/by-nc-sa/4.0/). |

**Impresum**

Projekt: „e-Upisi: *Informatizacija procesa i uspostava cjelovite elektroničke usluge upisa u odgojne i obrazovne ustanove*“.

Nositelj projekta: Središnji državni ured za razvoj digitalnog društva

Urednica: Ana Belin Šimić

Autorica: Adrijana Leko

Lektorica: TBD

Priprema teksta, prijelom i tisak: Algebra

Zagreb, veljača 2023.

Korisnička podrška:

Adresa e-pošte: [helpdesk@skole.hr](mailto:helpdesk@skole.hr)

Telefon: +385 1 6661 500

Korisnik:

Središnji državni ured za razvoj digitalnog društva

Adresa: Ulica Ivana Lučića 8, 10 000 Zagreb

Mrežno sjedište: [https://rdd.gov.hr](https://rdd.gov.hr/)

Telefon: +385 1 4400 840

Projekt je sufinancirala Europska unija iz Europskog socijalnog fonda.

Više informacija o EU fondovima možete pronaći na *web*-stranicama Ministarstva regionalnog razvoja i fondova Europske unije: [www.strukturnifondovi.hr](http://www.strukturnifondovi.hr/).

Sadržaj publikacije isključiva je odgovornost Središnjeg državnog ureda za razvoj digitalnog društva.

**Sadržaj:**

[Osnovni pojmovi i kratice 5](#_Toc126656359)

[Uvod 6](#_Toc126656360)

[Osnovni uvjeti korištenja 6](#_Toc126656361)

[Pristup portalu obrazovanja 7](#_Toc126656362)

[Mogućnosti Portala obrazovanja 10](#_Toc126656363)

[Korištenje vjerodajnica 12](#_Toc126656364)

[Izbornik obavijesti 13](#_Toc126656365)

[Odjava iz sustava 14](#_Toc126656366)

**Popis slika:**

[Slika 1: Početni zaslon 7](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707319)

[Slika 2: Katalog usluga 7](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707320)

[Slika 3: Područja iz Kataloga usluga 8](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707321)

[Slika 4: Pristup Portalu obrazovanja 8](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707322)

[Slika 5: Portal obrazovanja 9](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707323)

[Slika 6. Upotreba filtera 9](#_Toc127707324)

[Slika 7. Filtriranje i odabir rezultata filtriranja 10](#_Toc127707325)

[Slika 8. Prijava u sustav e-Upisi kroz portal e-Građani 10](#_Toc127707326)

[Slika 9: Izgled portala obrazovanja 11](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707327)

[Slika 10. Lista modula 12](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707328)

[Slika 11: Prijava u sustav e-Građani putem vjerodajnica 13](#_Toc127707329)

[Slika 12: Obavijesti 14](file:///C:/Users/Korisnik/Downloads/PU_Portal%20obrazovanja_v2_15022023_ABŠ%20(1).docx#_Toc127707330)

[Slika 13: Odjava iz sustava 14](#_Toc127707331)

### Osnovni pojmovi i kratice

|  |  |
| --- | --- |
| **Skraćenica/Pojam** | **Objašnjenje** |
| Portal Obrazovanja | Unificirano mjesto za pristup te pregled aktivnih informacija svih modula sustava e-Upisi. |
| MZO | Ministarstvo znanosti i obrazovanja |
| NIAS | Državni informacijsko-tehnološki sustav središnje identifikacije i autentifikacije Korisnika elektroničkih usluga, kako je definiran Zakonom i Odlukom. |
| Portal e-Građani | Državna platforma i dio državne informacijske infrastrukture koja građanima omogućava pristup javnim informacijama i informacijama o e-uslugama namijenjene građanima na jednom mjestu, siguran pristup podacima i elektroničku komunikaciju građana s javnim sektorom. |
| Korisnik | Prijavljeni korisnik u sustavu Portal obrazovanja. |
| Vjerodajnica | Sredstvo za elektroničku identifikaciju i autentifikaciju korisnika koje se koristi prilikom prijave na elektroničke usluge unutar portala e-Građani. |
| Autentifikacija | Autentifikacija je formalizirani postupak kako je definiran Zakonom i Uredbom o organizacijskim i tehničkim standardima za povezivanje na državnu informacijsku infrastrukturu. |
| Autorizacija | Postupak utvrđivanja razine prava korištenja e-usluge za Korisnika. |
| KP | Korisnički pretinac je osnovna usluga sustava e-Građani koja omogućuje primanje elektroničkih poruka tijela javne uprave. |
| MUP | Ministarstvo unutarnjih poslova |
| OIB | Osobni identifikacijski broj |
| HZJZ | Hrvatski zavod za javno zdravstvo |
| HZZO | Hrvatski zavod za zdravstveno osiguranje |
| CEZIH | Centralni Zdravstveni Informacijski sustav Republike Hrvatske |
| HZMO | Hrvatski zavod za mirovinsko osiguranje |
| EDIP | Evidencija dohodaka i primitaka |
| HZZ | Hrvatski zavod za zapošljavanje |
| MROSP | Ministarstvo rada, mirovinskog sustava, obitelji i socijalne politike |

### Uvod

Ove korisničke upute imaju za svrhu pokazati funkcionalnosti sustava Portala obrazovanja putem mrežne aplikacije te uputiti korisnike u način njezina korištenja.

Upute su namijenjene građanima koji sustavu pristupaju preko sustava e-Građani kao roditelji ili skrbnici. Portal obrazovanja osmišljen je kao jedinstvena pristupna točka za sve module sustava e-Upisi te korisnicima pruža informacije vezane za usluge Ministarstva znanosti i obrazovanja.


### Osnovni uvjeti korištenja

Kako bi sve funkcionalnosti Portala obrazovanja bile u potpunosti iskorištene treba zadovoljiti određene kriterije. Osnovni uvjet potreban za rad je pristup internetu. U ovom dijelu preporučuje se korištenje najnovijih podržanih verzija web preglednika: Google Chrome, Firefox, Opera, Edge i/ili Safari.


Jedan od kriterija koji treba biti zadovoljen je i potpuna funkcionalnost i dostupnost portala e-Građani. Usluzi Portal obrazovanja pristupa se putem kataloga usluga ili filtera koji se nalaze na portalu e-Građani. Za dohvaćanje općih informacija početnoj stranici usluge Portal obrazovanja može se pristupiti bez prijave, ali za korištenje pune funkcionalnosti usluge koristi se prijava kroz nacionalni identifikacijski i autentifikacijski sustav (NIAS) na kojem korisnik odabire jednu od ponuđenih vjerodajnica.

Dakle, preduvjeti koje treba zadovoljiti su: pristup internetu, dostupnost portala e-Građani te unutar portala, za korištenje funkcionalnosti usluge Portal obrazovanja, uspješna prijava putem NIAS sustava.

### Pristup portalu obrazovanja

Portalu obrazovanja korisnik pristupa putem sustava e-Građani (dostupne na adresi <https://gov.hr> ).

Slika 1: Početni zaslon


Na početnom zaslonu ispod modula e-Usluge potrebno je odabrati Katalog usluga.

Slika 2: Katalog usluga


Slika na kojoj se prikazuje tekst

Opis je automatski generiranKlikom na Katalog usluga otvara se zaslon s pregledom svih usluga sustava e-Građani. U ovom dijelu potrebno je odabrati e-uslugu Odgoj i obrazovanje kako bi kroz njega došli do usluga koje nudi Portal obrazovanja .

Slika 3: Područja iz Kataloga usluga

Odabirom e-usluge Odgoj i obrazovanje otvara se zaslon s popisom usluga koje su dostupne unutar ovog područja. Kako bi korisnik pristupio Portalu obrazovanja potrebno je odabrati uslugu *e-Upisi u odgojno-obrazovne ustanove*.


Slika 4: Pristup Portalu obrazovanja

Ulaskom u Portal obrazovanja otvara se početni zaslon koji nudi osam modula. Do Portala obrazovanja korisnik može doći upotrebom filtera u crvenoj navigacijskoj traci.

Slika 5: Portal obrazovanja


Klikom na gumb Filtrirajte e-usluge (Slika na kojoj se prikazuje tekst

Opis je automatski generiran) spušta se dodatni padajući zaslon s prostorom za upisivanje pojma za filtriranje.



Slika 6. Upotreba filtera

Upisivanjem bilo kojeg od pojmova *e-upisi, upis, vrtić, škola, učenički dom, državna matura, visoka učilišta, obrazovanje odraslih,*  sustav korištenjem filtera nudi sve usluge vezane uz njega. Jedan od ponuđenih rezultata usluga je i **e-Upisi u odgojno – obrazovne ustanove** i na nju je potrebno kliknuti.




Slika 7. Filtriranje i odabir rezultata filtriranja

Korisniku se tada otvara zaslon za prijavu putem portala e-Građani. Prijavljuje se klikom na gumb Prijava (Slika na kojoj se prikazuje tekst

Opis je automatski generiran) korištenjem vjerodajnica. Njihova upotreba opisana je u dijelu ovih uputa koji nosi naziv [Korištenje vjerodajnica](#_Korištenje_vjerodajnica).


Važno je napomenuti kako Portal obrazovanja nije zasebni modul, već je početna stranica e-Upisa, a dostupan je na mrežnoj adresi <https://e-upisi.hr/> .



Slika 8. Prijava u sustav e-Upisi kroz portal e-Građani

### Mogućnosti Portala obrazovanja

**Portal obrazovanja** predstavlja centralnu točku korisnih informacija i usluga za građane koje su vezane za odgojno - obrazovni sustav. Sam **Portal** korisnicima nudi brojne mogućnosti. Radi lakšeg snalaženja potrebno je uočiti podjelu zaslona na lijevi blok i središnji dio.




**Lijevi blok**

**Središnji dio**

Slika 9: Izgled portala obrazovanja

U lijevom bloku početnog zaslona Portala obrazovanja nalaze se dva izbornika: **Radna ploha i Obavijesti**. Izbornik koji je aktivan i u kojem se korisnik trenutno nalazi istaknut je plavom bojom.

U izborniku Radna ploha središnji dio zaslona prikazuje pristup svim modulima MZO- a koji se odnose na e-Upise. Tu se nalazi i modul koji omogućuje pristup **e-Dnevniku** za učenike te modul **Potvrde**.


* Modul za **upis u dječje vrtiće** je usluga u kojoj korisnik može predati zahtjev za upis djeteta u ustanove ranog i predškolskog odgoja i obrazovanja, pretražiti ustanove koje provode e-Upise te pratiti status svih svojih zahtjeva.
* Modul za **upis u učeničke domove** je usluga u kojoj korisnik može predati zahtjev za upis u učenički dom, pretražiti učeničke domove koji provode e-Upise te pratiti status svih svojih zahtjeva.
* Modul za **upis u srednje škole** je usluga koji omogućuje korisniku predavanje zahtjeva za upis u srednju školu, pretraživanje srednjoškolskih ustanova koje provode e-Upise te praćenje svih svojih zahtjeva.
* Modul **za upis u osnovne škole** je usluga u kojoj korisnik može predati zahtjev za upis u osnovne škole, pretražiti osnovne škole koje provode e-Upise te pratiti status svih svojih zahtjeva.
* Modul za **obrazovanje odraslih** je e-usluga u kojoj administratori ustanova mogu napraviti zahtjev za odobravanje programa obrazovanja odraslih. U ovom modulu administratori MZO-a pomoću aplikacije mogu pregledavati, odobravati, otključavati i odbacivati zahtjeve.
* Modul **za upis u SRDM** (Središnji registar državne mature) je online prostor u kojem je moguće prijaviti ispit državne mature te koristiti Središnji registar državne mature.
* **e-Dnevnik za učenike** je online prostor koji učenicima i roditeljima omogućuje pregled ocjena, izostanaka i bilježaka koje su učitelji i nastavnici upisali u e-Dnevnik.
* **Potvrde** je usluga koja nudi izdavanje i preuzimanje potvrda o trenutnom statusu školovanja za učenike osnovnih i srednjih škola. Potvrda se preuzima iz aplikacije e-Dnevnik.

Slika . Lista modula

Odabirom bilo kojeg od ovih modula korisniku se otvara početni zaslon pojedine usluge.

### Korištenje vjerodajnica

Ukoliko želi koristiti daljnje usluge odabranog modula potrebni su mu korisnički podatci NIAS sustava koje uobičajeno koristi za pristup portalu e-Građani. Korisnici u modul ulaze putem jedne od ponuđenih vjerodajnica: eOI, HZZO, Fina, mToken, ePass, token (HPB, ZABA, PBZ, RBA, KentBank, OTP banka, ERSTE banka, Addiko banka), e-pošta, HT-a i drugih koje koriste za prijavu. Na početnom zaslonu za prijavu korisnika putem NIAS sustava potrebno je odabrati jednu od prethodno navedenih vjerodajnica.



Slika 11: Prijava u sustav e-Građani putem vjerodajnica

### Izbornik obavijesti

U izborniku obavijesti središnji dio zaslona prikazuje Listu obavijesti koje su grupirane po pojedinom modulu (npr. modul za upis u dječje vrtiće, modul za upis u srednju školu i sl.). Obavijesti iz pojedinog modula odabiru se klikom na njegov naziv ili klikom na strelicu u desnom uglu pored naziva. Tada se u padajućem izborniku otvaraju sve relevantne obavijesti vezane za odabrano područje. Obavijesti su poredane kronološki.

### Slika na kojoj se prikazuje tekst Opis je automatski generiranOdjava iz sustava

Slika 12: Obavijesti

Prijavljeni se korisnik iz sustava odjavljuje klikom na gumb **Odjava** koji se nalazi s desne strane horizontalne NIAS-ove navigacijske trake. Odabirom mogućnosti za odjavu korisnik se preusmjerava na jedinstvenu odjavu putem NIAS-ova sustava (*Slika 13*). **Ova jedinstvena odjava znači da se korisnik odjavljuje s cjelokupnog portala e-Građani te se time odjavljuje i sa svih usluga koje je prethodno koristio.**



Slika 13: Odjava iz sustava

Također, ako je prijavljeni korisnik u mrežnoj aplikaciji neaktivan više od 30 minuta, sustav će ga automatski odjaviti.